යෝධ ප්‍රතිමාව ඉදිකිරීමේ මූල්‍ය ප්‍රතිපාදන දැරුවේ එලෙන්ස්වරුන්ය. ඔලිම්පික් ක්‍රීඩා උළෙල පැවැත්වීමේ සංවිධායකවරුන් ලෙස කටයුතු කළේ ද මොවුන් ය. මොවුහු ඇතැන්ස් වැසියන්ට දෙවැනි නොවන අයුරින් කැපී පෙනෙන්න උත්සාහ කළහ. සූස් දෙවියන්ගේ මෙම යෝධ විස්මිත ප්‍රතිමාව ඉදිකිරීම සිදුවූයේ ඒ අනුවය. සූස් දෙවියන්ගේ ප්‍රතිමාව, සූස් දෙවියන් වෙනුවෙන් ඉදි කළ දෙවොලේ ඉදිකිරීම ඇරැඹුණේ යැයි පැවැසෙන්නේ ක්‍රි.පූ. 430 දී ය. ඉදිකිරීම් කටයුතු අවසන් වූ බව පැවැසෙන්නේ ක්‍රි.පූ. 422 දීය. සූස් දෙවියන් වෙනුවෙන් එම දේවාලය ඉදිකළේ ද එලෙන්ස්වරුන්ය. ප්‍රතිමාව ඉදිකිරීම පීඩියාස්ට පැවැරුවේ ද මොවුන්ය. මූර්ති ශිල්පියකු ලෙස මේ වනවිට පීඩියාස් නමක් දිනාගෙන සිටියේය. ඔහු පාර්තෙනෝස් නුවර ඇතීනා දෙවඟනගේ යෝධ ප්‍රතිමාවක් ඉදිකර තිබුණි. ඇතන්ස් දෙවඟනගේ ප්‍රතිමාව නිසා එවකට ජනප්‍රිය මෙන්ම ජනතාවගේ ගෞරවයට ලක් වුණු චරිතයක් විය. සූස් මහ දෙවිඳුගේ ප්‍රතිමාව ඉදිකිරීමට ඔහුට වසර 12 ක කාලයක් ගතවුණේ යැයි ඇතැම් ඉතිහාස වාර්තාවල සඳහන් වෙයි.
මෙම යෝධ විස්මිත ප්‍රතිමාව කාගේද ?
සූස් දෙවියන්ගේ